‘আমার আপনজন’ ছবিতে আবার তাঁকে খুঁজে পাওয়া গেল স্কুল ড্রেসে। ছোট্ট মেয়ের ভূমিকা থেকে উত্তীর্ণ ছোট্ট বাচ্চার মা-তে। কোন রহস্যে বলুন তো, আপনাকে একটুও বেমানান লাগল না, এতগুলো বছর পেরিয়েও! ‘‘জানেন, ওই চরিত্রটা হাতে পাওয়ার পর আমি কিন্তু আবার চিরদিনই তুমি যে আমার দেখেছিলাম। ছোটবেলায় আমার হাবভাব কেমন ছিল। আর এই ‘যকের ধন’ ছবিতে অ্যাক্টিং করার সময়ে নিজেকে যেন লারা ক্রফ্ট মনে হচ্ছিল। অ্যাঞ্জেলিনা জোলি তো কোনওদিন হতে পারব না!’’ খিলখিল করে হেসে উঠলেন তিনি। কিন্তু এখন তিনি লিড রোল পাচ্ছেন কম। নিজেই জানালেন কারণটা কী।